Wat kan jy met ‘n miljoen doen?? | Toortsie, Kameel en Bokbaaivygie se blog
Al weer!!! →
Wat kan jy met ‘n miljoen doen??
Posted on Februarie 21, 2011	by Toortsie
Uit nagedagtenis en respek aan Lukas Maree vra ek vir jou – Wat sal jy doen as jy vandag Een Miljoen rand in jou skoot kry? Ons almal onthou die TV-weergawe waar Lukas in die sinkbad sit en so lekker lag oor die miljoen… Ons almal het saam met hom gedroom.
Wel, vandag is ‘n miljoen nie meer so baie nie en jy sal nie te ver kom daarmee nie. Maar gestel jy het nie skuld wat jy daarmee moet afbetaal nie… Of dalk het jy nie so baie geld dat jy dit net by die ander sal sit nie. Wat sal jy doen? Gestel dis ‘n miljoen wat jy nou regtig vir jou eie plesier mag gebruik???
Eerstens is die 10e vir my van uiterste belang. So ek sal my tiende, wat ek tans bereken as 12.5%, met lus spandeer: R125 000. Dalk sal ek daarvan vir elke werker op ons plaas, en sy vrou en kinders, ‘n lekker warm baadjie koop. Die 10e-geld wat oor is kan vir verskeie organisasies gaan, soos ons kerk, Geopende Deure wat buitelandse sending doen, Veritas College wat opleiding van sendelinge behartig, Die Bybelhuis van Suid-Afrika, Sending sonder Grense, die Ouetehuis op Bredasdorp … Ek het ‘n lys, en sal daarop kyk vir wie ek almal geld kan stuur.
En ek sal R125000 in aandele belê, net omdat dit “die regte ding is om te doen”.
En dan is daar nog R750 000.00 waarmee ek mag doen NET WAT EK WIL!!! Die kans is goed dat ek daarmee sal toer! En sommer my kinders en hulle aanhangsels en natuurlik my MAN sal saamneem! Wat van ‘n eksotiese toer na Rusland? En ‘n bootreis in die Skandinawiese lande. Ons sal sommer op pad soontoe by die familie in Wes-Australië ook gaan draai. Dit wat oor is, sal ek bêre vir ‘n volgende toer. In Afrika sal ek graag Kenia en Malawi wil besoek. Dalk is daar genoeg geld om vir elke kind ‘n klein motortjie te koop?? En vir my dogter ‘n egte silwer dwarsfluit!!! 😆
This entry was posted in Geldsake, Vrae and tagged 'n miljoen, Ek sou kon doen met 'n miljoen, Wat sal jy met 'n miljoen maak?. Bookmark the permalink.
20 Responses to Wat kan jy met ‘n miljoen doen??